Non-ID Release og ID Release sæddonor - Læs om forskellen
PrivatSådan gør duSådan vælger du en sæddonorNon-ID Release og ID Release sæddonorer
Hos Cryos kan du vælge mellem både Non-ID Release og ID Release sæddonorer. Beslutningen om, hvorvidt du skal vælge en Non-ID Release eller ID Release donor er meget individuel og kan påvirkes af både personlige præferencer, overbevisning og lovgivningen i det land, hvor du er i behandling.
Når du vælger sæddonor, skal du først og fremmest overveje, om du skal vælge en Non-ID Release eller ID Release donor. Beslutningen kan være baseret på etisk overbevisning eller personlige omstændigheder, men kan også afhænge af de lovgivningsmæssige begrænsninger i det land, hvor du er under behandling.
Selv efter 70 år med sæddonation er spørgsmålet om, hvorvidt et barn skal have mulighed for at få identificerende oplysninger om en donor, stadig genstand for mange diskussioner over hele verden. Det betyder, at nogle lande tillader, at der bruges både Non-ID Release og ID Release donorer, og andre lande tillader kun den ene eller den anden type.
Hverken Non-ID Release og ID Release donorer har forældremyndighed over donorbørn og har accepteret ikke at opsøge donorbørnene.
Donoren har selv valgt at være Non-ID Release. Du kan ikke kontakte en Non-ID Release donor, og hvis du vælger en Non-ID Release donor, får du aldrig mere information om ham end den, der allerede er givet i hans donorprofil. Cryos afslører aldrig donorens identitet.
Donoren har selv valgt at være Non-ID Release, og han har accepteret, at han ikke må kontakte potentielle donorbørn. Via aftalebetingelserne accepterer kunden på samme måde, at hun ikke vil forsøge at kontakte donoren i fremtiden.
Hvis du vælger en ID Release Donor vil dit barn have mulighed for at få udleveret identificerende oplysninger om donor fra Cryos, når han eller hun fylder 18 år. Donoren har valgt at være ID Release, og han har accepteret at blive kontaktet af børn, der er blevet skabt ved brug af hans donorsæd.
Selvom han har accepteret at blive kontaktet, kan Cryos dog ikke garantere eller kontrollere om donoren ændrer mening, eller hvorvidt han reelt er kontaktbar, når barnet fylder 18 år.
Når en donor begynder at donere sæd hos Cryos, vælger han, om han vil være Non-ID Release eller ID Release. Når han har taget sin beslutning, kan den ikke ændres.